# Jaida Essence Hall

Jaida Essence Hall (Milwaukee, 9 de desembre de 1986) nom artístic de Jared Johnson, una drag queen estatunidenca, coneguda principalment per haver guanyat la dotzena temporada de RuPaul's Drag Race.

## Biografia

Johnson va néixer a Milwaukee. És la quarta persona de la ciutat que competeix a RuPaul's Drag Race i la segona a guanyar després de Trixie Mattel (guanyadora de la temporada 3 d'All Stars).
Johnson va començar a fer drag a principis de la dècada del 2010. El seu nom és producte d’anècdotes i experiències personals que tenen un significat. Un amic li va dir "Jaida" quan es va posar una perruca per primera vegada i es va quedar amb el nom. "Essence" va venir del seu xicot, que la va anomenar "l'essència de la bellesa" en un missatge de text. "Hall" és el nom de la seva família drag. les seves mares drag són Tajma Hall i Prada Diamond, i les seves germanes drag són Mercedes Iman Diamond, Dida Ritz i Kahmora Hall.
Va guanyar protagonisme en l'escena drag a través dels certàmens, guanyant títols com Miss Five, Miss Gay Madison, Miss Wisconsin Club i Miss City of the Lakes. També va realitzar un espectacle a la mitja part en un partit de Milwaukee Bucks, l'any 2019.
Jaida confecciona molts dels seus propis vestits i el seu xicot li fabrica les joies. També és maquilladora i va maquillar la drag queen Silky Nutmeg Ganache per a la final de la temporada onze de RuPaul's Drag Race.

### RuPaul's Drag Race

Jaida va ser anunciada com a concursant a la dotzena temporada de RuPaul's Drag Race el 23 de gener de 2020. Durant el seu temps al programa, va guanyar tres reptes principals, incloent el de l'episodi dos, el debat polític de l'episodi nou i el canvi d'imatge de l'episodi deu. També va tenir quedar entre les dues pitjors de l'episodi onze, però va eliminar Heidi N Closet en una batalla de playback amb la cançó "1999" de Prince. Va ser coronada guanyadora el 29 de maig de 2020 després de guanyar la batalla de playback a la final contra Crystal Methyd i Gigi Goode, amb la cançó "Survivor" de Destiny's Child. Aquesta actuació li va valer a Jaida una nominació als People's Choice Awards 2020, en la categoria Concursant de la competició.

## Vida personal

Johnson s'identifica com a queer. Actualment viu a West Allis, Wisconsin.

## Referències

* ↑ Jones, Dylan B. «RuPaul's Drag Race recap: season 12 finale – she's a winner baby!». The Guardian, 30-05-2020. [Consulta: 30 maig 2020].
* 1 2 «About» (en anglès americà). Jaida Essence Hall. Arxivat de l'original el 2020-06-01. [Consulta: 19 maig 2020].
* 1 2 Noennig, Jordyn. «Jaida Essence Hall, from Milwaukee's north side, is larger than life on 'RuPaul Drag Race'» (en anglès). Milwaukee Journal Sentinel. [Consulta: 19 maig 2020].
* ↑ Meet Jaida Essence Hall: 'The Essence Of Beauty' | RuPaul's Drag Race Season 12.
* 1 2 Milwaukee drag queen debuts on new season of 'RuPaul's Drag Race'.
* ↑ Milwaukee native to compete on RuPaul's Drag Race.
* ↑ Milwaukee Bucks Halftime show.
* ↑ Ganache, Silky Nutmeg. «That time @jaidadumar painted me for Miss Continental Plus. I'm early predicting her as the winner of the twin challenge. Jaida, when you gone let me paint you @shotwithsoju not a word @rupaulsdragrace…» (en anglès). twitter.com, 24-01-2020. [Consulta: 19 maig 2020].
* ↑ Amanda Mitchell. «See the "RuPaul's Drag Race" Season 12 Queens Competing to Take Home the Crown» (en anglès americà). Oprah Magazine, 23-01-2020. [Consulta: 13 abril 2020].
* ↑ Vary, Adam B. «'RuPaul's Drag Race' Announces Virtual Season 12 Finale, Reunion Details» (en anglès). Variety, 15-05-2020. [Consulta: 19 maig 2020].
* ↑ Nolfi, Joey. «The winner of RuPaul's Drag Race season 12's quarantine finale is…» (en anglès). Entertainment Weekly, 29-05-2020. [Consulta: 30 maig 2020].
* ↑ Nolfi, Joey. «Lady Gaga, Bad Boys for Life, more land 2020 People's Choice Award nominations». Entertainment Weekly, 01-10-2020. [Consulta: 5 octubre 2020].
* ↑ Nolfi, Joey. «RuPaul's Drag Race winner Jaida Essence Hall wants black kids to remember: 'Who I am is enough'» (en anglès). Entertainment Weekly, 29-05-2020. [Consulta: 1r juny 2020].
* ↑ Levy, Piet. «Milwaukee's Jaida Essence Hall wins 'RuPaul's Drag Race' season 12» (en anglès). JSOnline.com, 29-05-2020. [Consulta: 1r juny 2020].